T.G.Z.

Povodom Svjetskog dana mentalnog zdravlja, u Info zoni na Šperunu u petak je otvorena izložba slika triju članica grupe uzajamne podrške za osobe sa psihičkim smetnjama, članove njihovih obitelji i prijatelje „Feniks Split“.To je bila prilika za predstavljanje grupe uzajamne podrške.Marina Vidović, jedna od inicijatora grupe, za koju kaže da neformalno djeluje sedam mjeseci, naglašava da se 15 do 20 ljudi sastaju svakog utorka zahvaljujući Vijeću Bošnjaka koje im je ustupilo svoje prostre.- To nije klasična terapijska grupa koju vodi terapeut, iako imamo osobe koje olakšavaju komunikaciju i drže prostor sigurnim. Temeljena postavka je da ljudi koji su sami prošli dijagnozu i liječenje u psihijatrijskim ustanovama, ili su svjesni da imaju probleme bez obzira na to što nije dijagnosticiran, i članovi njihovih obitelji su ljudi s iskustvom koji najbolje mogu pomoći drugima.Iako se radi o različitim dijagnozama od depresije, bipolarnog poremećaja, šizofrenije i različitih psihoza… uvijek je tu zajednička trauma, borba, priča odbacivanja iz društva, sumnja u samog sebe, gubitak samopouzdanja, zapravo jedna odsječenost od života.Čovjek koji proživi psihičku bolest kao da je umro jer više ne može vjerovati sam sebi – ni svojoj glavi, ni svom srcu jer je sve čudno prenaglašeno. Zato u grupi pričamo jedni s drugima jer smo u različitom fazama, netko je bolje, netko već 20 godina super funkcionira, a netko je tek jučer saznao što mu se događa.Čovjeku puno znači da ima gdje o tome pričati, da ga nitko ne podcjenjuje i ne svrstava u neku ladicu s dijagnozama, jer tu nisu bitne dijagnoze. Svi smo mi ljudi s ranama – kazala je Marina Vidović.